নাটোর, বাংলাদেশনিউজ২৪x৭.কম  হরিজনদের মর্যাদা প্রদান, পৌরসভা, সিটি কর্পোরেশনসহ বিভিন্ন প্রতিষ্ঠানে কর্মরত হরিজনদের চাকরি স্থায়ীকরণ, বেতন বৃদ্ধি ও আবাসন সমস্যা সমাধানসহ ৫ দফা দাবিতে নাটোরে বিক্ষোভ মিছিল, পৌর কার্যালয় ঘেরাও ও মানববন্ধন কর্মসূচী পালন করেছে হরিজন সম্প্রদায়। রবিবার সকালে নাটোর জেলা হরিজন ঐক্য পরিষদের সভাপতি পবন কুমারের  নেতৃত্বে শহরের চৌকিরপাড় হরিজন পলহ্মী থেকে বিক্ষোভ মিছিল বের করা হয়। মিছিলটি শহর ঘুরে দাবি আদায়ে নাটোর পৌর কার্যালয় ঘেরও করে। পরে প্রেসক্লাবের সামনে মানববন্ধন কর্মসূচী পালন করে তারা। এ সময় বক্তব্য রাখেন জেলা হরিজন সমিতির সভাপতি দিপু মন্ডল, সম্পাদক কালা, অঞ্জলী ও দুলারী। তারা আজ বিশ্ব মর্যাদা দিবসেই তাদের দাবি বাস্তবায়নে সরকারি ঘোষণার দাবি জানান।  বাংলাদেশনিউজ২৪x৭.কম/প্রতিনিধি/এসএ.